PAZIŅOJUMS PLAŠSAZIŅAS LĪDZEKĻIEM

[sagatavots Valmierā, 01.04.2025.]

**ELĪNAS LŪSIS-GRĪNBERGAS izstāde “Pāri redzamajam”**

**/2025. gada 25. aprīlis – 21. jūnijs/**

Valmieras muzeja Izstāžu nams

Bruņinieku iela 3, Valmiera

**No 2025. gada 25. aprīļa līdz 21. jūnijam Valmieras muzeja Izstāžu namā skatāma tekstilmākslinieces Elīnas Lūsis-Grīnbergas izstāde “Pāri redzamajam”.**

Izstāde atklāj galvenos Elīnas Lūsis-Grīnbergas radošās darbības virzienus – gobelēnu un tekstilmozaīku. Caur šiem atšķirīgajiem, savā ziņā neatkarīgajiem tekstilmākslas veidiem viņa vispilnīgāk spēj paust savas mākslinieciskās idejas un vīzijas. Mākslas darbos īpašu uzmanību Elīna pievērš kompozicionālajam risinājumam – lielu, skaidru formu pretnostatīšanu izstrādātām detaļām. Vienlaikus ikkatrs no šīm dažādajām tekstila tehnikās izpildītajiem darbiem atspoguļo vienu no viņas galvenajiem vizuālās izteiksmes līdzekļiem – “glezniecību” ar diegu.

Gadsimtiem cauri iezīmējas tekstilmākslas būtība – orientācija uz indivīdu, tādēļ tekstilmākslas galvenais fokuss joprojām esam mēs – cilvēki un telpa ap mums. Elīnas vēlēšanās ir, lai viņas mākslas darbi būtu tās mūsu dzīves telpas daļa, kur mēs rodam miera un drošības sajūtu.

**Elīna Lūsis-Grīnberga** ir absolvējusi Latvijas Mākslas akadēmijas Tekstilmākslas nodaļu prof. R. Heimrata vadībā, ieguvusi Mākslas maģistra grādu tekstilmākslā. Elīna ir Latvijas Mākslinieku savienības un Latvijas Tekstilmākslas asociācijas biedrs, Latvijas Tekstilmozaīkas asociācijas līdzpriekšsēdētāja un Eiropas Tekstilmozaīkas asociācijas (EQA) prezidente. Jau 35 gadus radoši darbojas kā profesionāla tekstilmāksliniece, un kopš 1985. gada aktīvi piedalās nacionālās un starptautiskās izstādēs un mākslas projektos visā pasaulē. Viņas darbi atrodas muzeju un privātpersonu kolekcijās Latvijā un ārzemēs.

Mākslinieci vienmēr ir valdzinājusi tekstilmākslas dekorativitāte un neierobežotās izteiksmes līdzekļu iespējas, kā arī izcila roku darba izsmalcinātība un unikalitāte.

**Izstādes atklāšana 2025. gada 25. aprīlī plkst. 16.00.** Ieeja pasākumā bez maksas. Pasākuma laikā var tikt filmēts un fotografēts. Video un foto materiāli var tikt izmantoti pasākuma organizatora publicitātes materiālos.

|  |  |
| --- | --- |
| Kontaktpersona par izstādes un pasākuma norisi: | **Arta Rozīte****Izstāžu un pasākumu nodaļas vadītāja**T.: (+371) 64207638E.: arta.rozite@valmierasnovads.lv |

**INTERNETA RESURSI:**

<https://valmierasmuzejs.lv/>

FACEBOOK: Valmieras muzejs

INSTAGRAM: @valmierasmuzejs

X: @Valmierasmuzejs

YOUTUBE: @valmierasmuzejs4484

**ATTĒLI MEDIJIEM PIELIKUMĀ**

1. Izstādes “Pāri redzamajam” plakāts. 2025. Publicitātes foto

2. Elīna Lūsis-Grīnberga. Dzīves ritums. 106 x 100 cm.

3. Elīna Lūsis-Grīnberga. Foto: Jānis Brencis

Preses materiālu sagatavoja: Kristīne Markus

 Valmieras muzeja izstāžu organizatore

 T.: (+371) 64210874

 E.: kristine.markus@valmierasnovads.lv